| Atelopus varius |
| --- |
|  |
| Estado de conservación |
| CríticoCrítico |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Amphibia |
| Orde: | Anura |
| Familia: | Bufonidae |
| Xénero: | *Atelopus* |
| Especie: | ***Atelopus varius***(Lichtenstein and Martens, 1856) |

 |

***Atelopus varius*** é unha especie de sapo neotropical da familia Bufonidae. Antes vivía desde Costa Rica a Panamá, pero agora está na lista de especies en perigo crítico e quedou reducida a unha soa poboación preto de Quepos, Costa Rica (redescuberta en 2003) e unhas poboacións relictas no oeste de Panamá. As variacións recentes na temperatura do aire, precipitacións, padróns do fluxo das correntes fluviais e o espallamento do fungo quitridio patóxeno *Batrachochytrium dendrobatidis* ligado ao cambio climático global son as principais causas do declive desta especie. *A. zeteki* foi considerado unha subespecie de *A. varius*, pero agora considérase xeralmene unha especie separada.

Distribución xeográfica
-----------------------

A distribución histórica de *A. varius* estendíase desde as vertentes atlántica e pacífica das Cordilleiras de Tilaran en Costa Rica ata o oeste de Panamá. Hábitats axeitados para a especie eran as zonas premontanas e de baixa montaña e algúns lugares en terras baixas con ríos rochosos e áreas con outeiros (desde os 6 aos 2000 m de altura).

Hábitat e ecoloxía
------------------

*A. varius* é un anfibio diúrno que se encontra a miúdo en rochas e gretas ao longo de correntes de auga en terrras baixas húmidas e bosques de montaña. É unha especie principalmente terrestre, que só entra na auga durante a estación reprodutora, e depende das salpicaduras das correntes para permanecer húmida.

Esta especie móvese lentamente e a míúdo permanece na mesma área durante longos períodos de tempo. A coloración conspicua ou aposemática de *A. varius* probablemente lle serve para advertir aos potenciais predadores da súa toxicidade, porque a súa pel contén tetrodotoxina, unha potente neurotoxina. A súa principal fonte de alimento son pequenos artrópodos que son máis abondosos durante a estación seca. O único predador coñecido de *A. varius* é a mosca sarcofáxida parasita *Notochaeta bufonivora*, que deposita as súas larvas na superfice das coxas deste anfibio. Posteriormente as larvas da mosca penetran dentro da ra e cómena desde dentro.

Status de conservación
----------------------

Nas últimas décadas *A. varius* foise facendo cada vez máis escaso na súa área de distribución xeográfica. O primeiro indicio da súa desaparición obtívose despois de facer un censo entre 1990 e 1992 preto de Monteverde, Costa Rica, que revelou que non había alí xa ningún individuo, cando antes a súa poboación chegara a ser de 751 adultos. . By 1996, Chegouse a pensar que estaba extinta en Costa Rica, pero posteriores avaliacións levadas a cabo no marco do proxecto rainmaker en 2003 e 2005 redescubriron unha poboación nas montañas da costa do Pacífico preto de Quepos. En Panamá, a mortalidade en masa reduciu drasticamente as poboacións de *A. varius* nos últimos anos e agora crese que está localmente extinta..

Propuxéronse varias teorías relacionadas con padróns de cambio climático para explicar o rápido declive de *A. varius*. Culpouse a unha tendencia cara ao aumento de temperaturas nos trópicos a finais da década de 1980 e inicios da de 1990 do declive de moitas especies de lagartos e anfibios, incluíndo varios *Atelopus* spp. Máis recentemente observouse un declive na riqueza de especies de anfibios global, que foi ligada a un gromo do fungo quitridio patóxeno *Batrachochytrium dendrobatidis*. Este patóxeno pode ser trnasmitido entre individuos a través de células da pel desprendidas e infecta as superficies queratinizadas do corpo, onde altera a respiración cutánea e a osmorregulación, o que ten como resultado a mortalidade. Entre os intentos actuais de conservar a especie *A. varius* está un programa de cría en catividade recentemente iniciado e continuar os esforzos para protexer os seus hábitats boscosos vitais.

Notas
-----

1. ↑  Crump, M.L. 1986. Homing and site fidelity in a Neotropical frog, *Atelopus varius* (Bufonidae). *Copeia* 1986(4): 1007-1009.
2. 1 2 3  IUCN 2006. 2004 IUCN Red List of Threatened Species.<>. Consultado o 6 de maio de 2007.
3. ↑  Lips, K.R. Green, D.E. and Papendick, R. 2003. Chytridiomycosis in wild frogs from southern Costa Rica. *Journal of Herpetology* **37**: 215-218.
4. 1 2 3  Pounds, J.A. Bustamante, M.R. Coloma, L.A. Consuegra, J.A. Fogden, M.P.L. Foster, P.N. La Marca, E. Masters, K.L. Merino-Viteri, A. Puschendorf, R. Ron, S.R. Sánchez-Azofeifa, G.A. Still, C.J. and Young, B.E. 2006. Widespread amphibian extinctions from epidemic disease driven by global warming. *Nature* **439**: 161-167.
5. ↑  Savage, J.M. 2002. *The Amphibians and Reptiles of Costa Rica.* University of Chicago Press, Chicago. ISBN 0-226-73537-0
6. ↑  Savage, J.M. 1972. The harlequin frogs, genus *Atelopus*, of Costa Rica, and western Panama. *Herpetologica* **28**: 77-94.
7. 1 2 3  Crump, M.L. and J.A. Pounds 1985. "Lethal Parasitism of an Aposematic Anuran (*Atelopus varius*) by *Notochaeta bufonivora* (Diptera: Sarcophagidae)." *Journal of Parasitology* **71**(5), 588-591.
8. ↑  Pounds, J.A. and Crump, M.L. 1994. Amphibian declines and climate disturbance: The case of the golden toad and the harlequin frog. *Conservation Biology* **8**: 72-85.
9. ↑  Crump, M.L. 1988. "Aggression in harlequin frogs: male-male competition and a possible conflict of interest between the sexes." *Animal Behaviour* **36**(4): 1064-1077.
10. ↑  Pounds, J.A. and Crump, M.L. 1987. "Harlequin Frogs Along a Tropical Montane Stream: Aggregation and the Risk of Predation by Frog-Eating Flies." *Biotropica* **19**(4): 306-309.
11. ↑  Pounds, J.A. and Crump, M.L. 1994. Amphibian declines and climate disturbance: The case of the golden toad and the harlequin frog. *Conservation Biology* **8**: 72-85.
12. ↑  Lips, K.R. 1999. Mass mortality and population declines of anurans at an upland site in western Panama. *Conservation Biology* **13**: 117-125.
13. ↑  Pounds, J.A. Fogden, M.P.L. and J.H. Campbell 1999. "Biological response to climate change on a tropical mountain." *Nature* **398**(6728): 611-615.

### Ligazóns externas

|  |  |
| --- | --- |
|  | Wikispecies posúe unha páxina sobre:  ***Atelopus varius*** |

|  |  |
| --- | --- |
|  | Commons ten máis contidos multimedia sobre:  ***Atelopus varius*** |

* EOL Atelopus varius
* IUCN Red List of All Threatened Species
* The Rainmaker Project
* Atelopus.com - Fighting to survive

|  |  |
| --- | --- |
| Control de autoridades | 
* Wd: Q310885
* MAG: 2776352372

 |

|  |  |
| --- | --- |
| Identificadores taxonómicos | 
* ADW: Atelopus\_varius
* Amphibiaweb: 88
* EOL: 330754
* GBIF: 5216646
* iNaturalist: 21672
* IRMNG: 10453218
* ISC: 109847
* ITIS: 202076
* IUCN: 54560
* NCBI: 47580
* uBio: 26325

 |

|  |  |
| --- | --- |
| Identificadores | 
* UMLS: C1083008

 |